CELEX: 62021TN0425
Language: mt
Date: 2021-07-10 00:00:00
Title: Kawża T-425/21: Rikors ippreżentat fl-10 ta’ Lulju 2021 – eSlovensko Bratislava vs Il-Kummissjoni

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/41
            
         
      Rikors ippreżentat fl-10 ta’ Lulju 2021 – eSlovensko Bratislava vs Il-Kummissjoni
      (Kawża T-425/21)
      (2021/C 431/49)
      Lingwa tal-kawża: l-Ingliż
      
         Partijiet
      
      
         Rikorrent: eSlovensko Bratislava (Bratislava-Staré Mesto, is-Slovakkja) (rappreżentant: B. Fridrich, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni C(2020)7415 final tal-21 ta’ Ottubru 2020 li temenda d-Deċiżjoni ta’ Implimentazzjoni C(2018)6712 dwar is-selezzjoni u l-għoti ta’ sussidji skont il-Mekkaniżmu għall-Interkonnessjoni fl-Ewropa fis-settur tat-Telekomunikazzjonijiet (Anness 1) innotifikata permezz ta’ posta elettronika lil eSlovensko Bratislava fl-10 ta’ Mejju 2021;
               
            
                  —
               
               
                  tikkundanna lill-Kummissjoni għall-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka żewġ motivi.
      
                  1.
               
               
                  L-ewwel motiv, ibbażat fuq ksur ta’ rekwiżit formali essenzjali, fuq eċċess ta’ poter, fuq ksur tat-trattati jew ta’ kull dispożizzjoni legali li hija relatata mal-applikazzjoni tagħhom, jew fuq użu ħażin ta’ poter, b’mod partikolari fuq evalwazzjoni ġuridika żbaljata tal-fatti u konstatazzjonijiet (ksur tad-dritt għal amministrazzjoni tajba, eċċess ta’ poter, ksur tal-prinċipju ta’ proporzjonalità, tal-prinċipju ta’ ċertezza legali, tal-prinċipju tal-Istat tad-dritt, tal-prinċipju ta’ protezzjoni tal-aspettattivi leġittimi u evalwazzjoni ġuridika żbaljata tal-fatti u konstatazzjonijiet fil-kuntest tal-proċedura ta’ selezzjoni u ta’ għoti ta’ sussidji skont il-mekkaniżmu għall-interkonnessjoni fl-Ewropa 2018-1 CEF Telecom sejħa għal proposti CEF-TC-2018-1, b’mod partikolari f’dak li jikkonċerna l-Azzjoni Nru 2018-SK-IA-0019 Slovak Safer Internet Centre V ippreżentata minn eSlovensko Bratislava).
               
            
                  2.
               
               
                  It-tieni motiv, intiż għall-kundanna tal-Kummissjoni għall-ispejjeż tal-proċedura fid-dawl tal-argumenti ċċitati iktar ’il fuq kif ukoll tan-natura arbitrarja tad-deċiżjoni kkontestata tal-Kummissjoni.